Ferragosto

Ferragosto (en forvanskning av latin feriae Augusti, «Augustus' fester») er en italiensk merkedag som feires hver 15. august som fest- og fridag.

Den katolske kirke feirer Maria himmelfart samme dag, slik at dagen også markeres i land med katolske tradisjoner, også i Norge før reformasjonen i 1537.

Historikk
Skikken ble innført av keiser Augustus i 18 f.Kr. for å feire at innhøstningen var overstått, og årets avling i hus. Feiringen kom i tillegg til eldre romerske festivaler i august,  slik som Consualia da sabinerinnerovet ifølge Livius fant sted. Livius hevder også at feiringen skjedde til ære for Neptunus Equestris («Neptun til hest»),Livius: History of Rome kap. 9 og under Augustus' årlige feiringer ble det derfor arrangert hesteløp over hele Romerriket, en skikk som har overlevd i Siena med den årlige kappridningen kalt Palio 16. august.Palio di Siena]</ref>

Trekkdyr som okser og esler fikk hvile fra arbeidet og ble pyntet med blomster.  Uttrykket dare il ferragosto («å gi ferragosto») betyr å gi en pengegave eller mat til sine ansatte. Denne skikken ble så vanlig i løpet av renessansen at den da ble gjort obligatorisk i Vatikanstaten.<ref>[http://www.poderesantapia.com/engels/siena/paliodisiena.htm The Palio Horse Race in Siena

Under Mussolini ble det populært å reise på tur etter at fascistene satte opp treni popolari di Ferragosto («folkets tog på ferragosto») med billetter til nedsatt pris i dagene 13., 14. og 15. august. Man kunne kjøpe éndagsbillett med reiselengde 50-100 km, eller tredagsbillett med reiselengde 100-200 km.Ferragosto i fascismens tid

 Referanser 

Se også
 Maria Himmelfart, katolsk merkedag 15. august

Kategori:Høytider og helligdager